ओवर की पहली दो गेंदों पर चौका खाने वाले डेमियन फ्लेमिंग के पास करने के लिए कुछ खास बचा नहीं था, सिवाय भगवान से ​चमत्कार की गुजारिश करने के। उनकी तीसरी गेंद पर लांस क्लूजनर ने मिड आॅन पर तेज शॉट खेला लेकिन गेंद सीधे डेरेन लिमन के हाथों में पहुंची और नॉन स्ट्राइकर एंड पर खड़े एलन डोनाल्ड रन आउट होते-होते रह गए थे। चौथी गेंद को लांस क्लूजनर स्ट्रेट खेलने के साथ ही रन लेने के लिए दौड़ पड़े। गेंद नॉन स्ट्राइकर एंड पर विकेट्स से लगकर मिड आॅफ पर गई, डोनाल्ड गेंद को देखते रह गए और क्लूजनर नॉन स्ट्राइक एंड पर थे। एलन डोनाल्ड जब तक दौड़ते काफी देर हो चुकी थी, मैच टाई हो गया था और बेहतर रन औसत के आधार पर आॅस्ट्रेलियाई क्रिकेट टीम फाइनल में अपना स्थान पक्का कर चुकी थी।